CELEX: 31991R2084
Language: hr
Date: 1991-07-12 00:00:00
Title: Uredba Komisije (EEZ) br. 2084/91 od 12. srpnja 1991. o razvrstavanju određene robe u kombiniranu nomenklaturu

02/Sv. 2
            
            
               HR
            
            
               Službeni list Europske unije
            
            
               86
            
         31991R2084
   
               L 193/16
            
            
               SLUŽBENI LIST EUROPSKE UNIJE
            
         UREDBA KOMISIJE (EEZ) br. 2084/91
   od 12. srpnja 1991.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EEZ) br. 2080/91 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je u skladu s navedenim općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. srpnja 1991.
      
         
            Za Komisiju
         
         Christiane SCRIVENER
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 193, 17.7.1991., str. 6.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Pripravak koji sadrži oko 50 % masenog udjela kolin klorida, 35 % masenog udjela koloidnog silicijevog dioksida, 15 % masenog udjela vode, a koristi se za prehranu životinja (premiks)
                        
                     
            
               2309 90 99
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2309, 2309 90 i 2309 90 99
            
         
               
                           2.
                        
                        
                           Trikobaltov tetraoksid čistoće od oko 96 % masenog udjela ili više, dobiven od kobaltovog hidroksida.
                        
                     
            
               2822 00 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 1.a uz Poglavlje 28. i tekstom oznake KN 2822 00 00.
            
         
               
                           3.
                        
                        
                           Proizvod koji se sastoji od kolne kiseline (više 95 % čiste mase), masnih kiselina i anorganskih soli koji su rezultat postupka proizvodnje
                        
                     
            
               2918 19 30
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2918, 2918 19 i 2918 19 30.
            
         
               
                           4.
                        
                        
                           Ekstrakt volovske žuči, dobiven pročišćavanjem tekuće žuči etanolom i životinjskim ugljenom (radi deodoriranja i uklanjanja boje), te isparavanjem do dobivanja suhe tvari.
                           Ovaj proizvod se koristi u terapeutske svrhe.
                        
                     
            
               3001 20 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3001, 3001 20 i 3001 20 90.
               Budući da je ovaj proizvod obrađen na način koji nije dopušten za proizvode iz tarifnoga broja 0510, te budući da se (izravno) koristi u terapeutske svrhe, potrebno ga je razvrstati pod tarifni broj 3001 (vidi također napomene s objašnjenjem Harmoniziranog sustava, tarifni broj 30.01, Dio B).
            
         
               
                           5.
                        
                        
                           Proizvod koji je poluproizvod za proizvodnju kolne kiseline iz volovske žuči, čiji su osnovni sastojci miješana kolna i deoksikolna kiselina (oko 80 % masenog udjela), masne kiseline i anorganske soli.
                        
                     
            
               3823 90 91
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3823, 3823 90 i 3823 90 91.
            
         
               
                           6.
                        
                        
                           Mješavina estera adipinske kiseline alkohola, koji imaju većinom 12 i 13 atoma ugljika, te se uglavnom koristi u proizvodnji sintetičkih maziva.
                        
                     
            
               3823 90 98
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3823, 3823 90 i 3823 90 98.